На основу члана 34.Закона о јавној својини (Сл.гласник РС“бр.72/11, 88/13 и 105/14, 104/2016-др.закон, 08/2016,113/2017,95/208 153/2020 и 94/24) чл 6. и 7.Уредбе о условима прибављања и отуђења непокретности непосредном погодбом, давања у закуп ствари у јавној својини односно прибављања и уступања и искоришћавања других имовинских права као и поступцима јавног надметања и прикупљања писмених понуда („Сл.гласник РС „бр.16/2018 и 79/2023) члана 10.Одлуке о давању у закуп пословног простора у јавној својини града Врања („Сл.гласник града Врања“ бр.24/2018 и 32/2019) Градско веће града Врања, расписује:

**ЈАВНИ ОГЛАС**

**О СПРОВОЂЕЊУ ПОСТУПКА**

**за давање у закуп непокретности - пословног простора у јавној својини града Врања јавним надметањем**

**I ПРЕДМЕТ ОГЛАСА**

Предмет јавног огласа је давање у закуп непокретност – пословни простор у јавној својини града Врања, јавним надметањем и то:

1.зграда Планинарског дома (Стари и Нови део планинарског дома) са пратећим објектима и опремом, у Кривој Феји, на к.п.9564/1 КО Крива Феја, укупне површине 3778 м2, уписане у лист непокретности бр.1104, по почетној цени од 428.731,66 динара на месечном нивоу.

Висина лицитационог корака износи 2% од укупног износа почетне цене закупа.

Пословни простор не може се издати у закуп за обављање делатности којима се ствара бука и загађује животна средина.

Пословни простор се даје на одређено време, на период од 10 година у виђеном стању а ради обављања делатности пословно-услужног садржаја, под којим се подразумева: пословање, трговина, угоститељство и услуге.

**Критеријум за оцењивање понуда је „Највиша понуђена цена“.**

**II ОПШТИ УСЛОВИ ПОСТУПКА ПРИКУПЉАЊА ПИСМЕНИХ ПОНУДА**

Право на учешће у поступку прикупљања писмених понуда имају сви заинтересовани привредни субјекти и друга правна лица која испуњавају услове из овог огласа и која уплате 10% депозита почетне цене закупнине пословног простора, на рачун уплате депозита, градских органа управе бр.840-1155804-78–град Врање-рачун за уплату депозита.

Право на учешће немају чланови Комисије, бивши закупци који нису измирили своје обавезе односно дуговање према Граду по основу неплаћених закупнина и других трошкова везаних за закуп пословног простора, или по основу неплаћених обавеза према ЛПА-а као и учесници претходног поступка за давање у закуп пословног простора који су, након што су предложени, односно одређени за закупца, одустали од закупа.

Право на учешће у поступку јавног надметања има привредни субјекат под условом:

1. да је код надлежног органа регистровано за обављање делатности која се може обављати у пословном простору који се даје у закуп;
2. да му није изречена мера забране обављања делатности за чије обављање је пословни простор намењен, у року од две године пре објављивања огласа за јавно надметање,
3. да има важећу дозволу надлежног органа за обављање делатности за чије обављање је пословни простор намењен.

П**онуда правног лица и предузетника** мора обавезно да садржи:

-за предузетнике: име и презиме, адресу, број личне карте, јединствени матични број грађана, назив радње, матични број;

-за правна лица: назив и седиште;

-оверену копију решења о упису у регистар надлежног органа, оверену копију решења о додељеном ПИБ-У, оверену копију потврде о извршеном евидентирању за ПДВ, уколико је у систему ПДВ-а

-доказ да му није изречена мера забране обављања делатности за чије обављање је пословни простор намењен;

-доказ о уплати депозита;

-доказ да је подносилац пријаве, односно понуде измирио закупнину , уколико је био закупац пословног простора;

Услучају да подносиоца понуде заступа пуномоћник, пуномоћје за заступање мора бити оверено од стране овлашћеног заступника, правног лица или предузетника.

Учесник јавног огласа мора да достави назив своје пословне банке и број жиро рачуна на који се може извршити повраћај депозита, у случају да не буде изабран као најповољнији понуђач.

Услови за спровођење поступка јавног надметања су испуњени и када истом приступи само један учесник односно његов овлашћени заступник чија је понуда благовремена и потпуна.

Поступак јавног надметањаје јаван и истом могу да присуствују сва заинтересована лица.

Понуда са пратећом документацијом за учествовање у поступку давања у закуп пословног простора у јавној својини града Врања јавним надметањем се доставља Комисији за давање у закуп пословног простора у јавној својини града Врања, ул. Краља Милана бр.1, 17500 Врање и то у року од 15 дана од дана објављивања огласа у дневном листу „Вечерње новости“ који се дистрибуира на целој територији Републике Србије, закључно са 06.02.2025. године, као дана истека рока за подношење понуда.

На званичном сајту града Врања, www.vranje.org.rs.може се преузети текст јавног огласа.

Јавно надметање одржаће се дана 10.02.2025. године са почетком у 13 часова, у малој сали Града Врања.

Понуда се доставља препорученом пошиљком или се лично предаје у згради Градске управе града Врања, у услужном центру на шалтеру бр.1-писарница, у ул.Краља Милана бр.1.

Подносиоци неблаговремене, односно непотпуне понуде не могу да учествују у поступку јавног надметања, а неблаговремене, односно непотпуне понуде се одбацију.

**III СПРОВОЂЕЊЕ ПОСТУПАКА**

Поступак јавног надметања спроводи Комисија за спровођење поступака давања у закуп пословног простора у јавној својини града Врања.

Након спроведеног поступка јавног надметања, Председник Комисије објављује почетни износ закупнине и позива учеснике да дају своје понуде увећане за лицитациони корак. Понуђач који је учинио најповољнију понуду обавезан је да потпише изјаву да је понудио највећи износ закупнине , са назнаком висине понуђеног износа. Комисија је дужна да одмах донесе Одлуку о избору најповољнијег понуђача, односно одлуку о о одређивању закупца за одређени пословни простор и исту уручи учесницима поступка. Учесници поступка могу на одлуку Комисије да поднесу приговор Градском већу у року од 8 дана, од дана пријема исте.

Лице које понуди највишу цену закупа пословног простора по овом огласу као најповољнији понуђач закључује са градом Уговор о закупу пословног простора, који у име града Врања закључује Градоначелник.

Ближа обавештења у вези јавног огласа могу се добити у канцеларији бр.14, Одељења за Урбанизам, имовинско правне послове, комунално-стамбене делаатности и заштиту животне средине или на званичном сајту града Врања [www.vranje.org.rs](http://www.vranje.org.rs)

Контакт особа: МаријаЂорђевић 0645570791.